Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on ka Andrew ise te ees.
Tere tulemast taas me saatesse!
Jätkan endiselt seeriaga "Jumal soovib, et oleksid terve".
Olen väga innukas selle teema osas, sest see on mind ennast õnnistanud.
See toimib mu enda elus
ja on muutnud tohutult palju nii mu enda kui mu pere elus.
Olen näinud, kuidas see on puudutanud teisi inimesi.
Ka neid, kes ei tea Jumalast midagi või on olnud ükskõiksed Tema suhtes.
Kui nad aga on näinud Jumala imet-tegevat väge
ja saanud osa Tema armastusest, mis on täitnud neid tervenemise kaudu
siis see on ka muutnud nende elu.
Minu arvates magab Kristuse Ihu maha
tohutu võimaluse,
kui nad ei räägi sellest ega praktiseeri rohkem tervendamist,
nägemata ka inimeste vabanemist.
Usun, et Kristuse Ihul läheks palju paremini
ja nad esindaks Jumalat palju paremini,
tõmmates rohkem inimesi Jumala juurde,
kui nad annaks teada,
et Jumal hoolib ka meie füüsilisest heaolust.
Usun, et asjad, mida teiega jagan, muudavad paljude inimeste arvamust.
Kuna need saated on ette salvestatud,
siis ma ei tea täpset statistikat nende vaadatavuse kohta.
Olles aga varem õpetanud teemal "Jumal soovib, et oleksid terve",
oleme näinud sadu ja tuhandeid inimesi tervenemas.
Inimesed on saatnud meile oma tervenemistunnistusi.
See "Parema tervise pakket", mida inimestele pakume,
ei kätke endas vaid õpetuslikke CD'sid ja DVD'sid,
aga ka 2-osalist DVD'de paketti "Tervenemisteekonnad".
Kõik seal olevad tunnistused on sündinud tänu sellele,
et olen õpetanud Jumala Sõna põhjal tervenemisest
ja nende inimeste lood on meil ka dokumenteeritud.
Usun tõesti, et see aitab inimesi ja olen seetõttu ka põnevil sellest.
Täna aga tahan jätkata küsimusega, miks mitte kõik ei saa terveks?
Matteuse 17:20 ütles Jeesus oma jüngritele,
kes ei suutnud ühest noormehest kurje vaime välja ajada,
et see oli nende uskmatuse tõttu.
Olen juba rääkinud sellest,
et need on kaks eriasja, kas sa ei usu
või sul on vähe usku ja sa nimetad seda uskmatuseks.
Need pole üks ja sama asi,
vaid need on vastupidised asjad.
Olen sellest juba rääkinud
ega saa ajapuuduse tõttu hakata seda üle kordama.
Küll aga tahan rääkida 21. salmist, kus Jeesus ütles:
"See tõug ei lähe välja millegi muu kui palve ja paastumisega."
Mainisin juba eelmine kord,
et "selle tõu" all ei peeta silmas teatud tõugu deemonit.
On neid, kes õpetavad, et on deemoneid,
kes ei allu isegi Jeesuse nimele,
vaid selleks tuleb tuleb paluda ja paastuda.
Taoline väide aga pole loogiline.
Pole ühtki deemonit, kes ei põgeneks Jeesuse nime ees,
kui see on usus väljas kuulutatud.
Siin pole küsimus teatud tõugu deemonitest,
kes lähevad vaid palve ja paastu peale välja,
vaid "selle tõu" all on mõeldud "seda sorti" uskmatust.
See on kogu selle salmi mõte.
Seda sorti või tõugu uskmatus läheb välja palve ja paastumise peale.
Jagan siinkohal selle uskmatuse kolme kategooriasse.
Mul pole ühtki piiblisalmi, mis sellist jaotust kinnitaks,
nii et võid võtta seda kui Andrewloogiat.
Kuna aga Jeesus ütles "see tõug",
siis see viitab sellele, et uskmatust võib olla mitut tõugu.
Ma ei tea küll ühtki piiblisalmi, mis selle tervikuna kokku võtaks,
aga olles uurinud Jumala Sõna ja tegelenud inimestega,
olen jaganud uskmatuse kolme erinevasse kategooriasse.
Võib-olla te teate rohkemaidki, kuid ma olen need niimoodi jaganud.
1. Teadmatusest lähtuv uskmatus.
Või kui olla poliitiliselt korrektne,
siis teadmiste puudumisest tingitud uskmatus.
Osa inimesi pahandab selle peale, kui ütlen, et nad ei tea teatud asju.
Mind ennast see küll ei pahanda.
Rääkisin hiljaaegu ühe naisega,
öeldes midagi, mida võinuks valesti mõista.
Nii ütlesin talle: "Loodan, et see teid ei solva
ja te mõistate, mida püüan öelda, kuna tahan teid vaid aidata."
Ta ütles: "Just seda ma teis hindangi, et te ei ilusta midagi.
Ma tahangi kuulda tõde, nii et öelgegi, kuidas asjad on."
Ta sai täpselt aru, mida mõtlesin.
See on see, milline ma olen.
Mulle meeldib, kui inimesed räägivad tõtt.
Ma pigem kuulaks tõde te käest
ja kui see mulle ei meeldi, siis ma ei võta seda ka vastu.
Aga mulle ei meeldi, kui te varjate või hoiate midagi tagasi,
millest mulle võiks kasu olla.
Lihtsalt seetõttu, et kardate mind solvata.
Te võiks osutada mulle seda au, et saaksin ise tõrjuda midagi,
selle asemel, et teete seda minu eest,
arvates, et see võib mind solvata.
Vot nii ma tunnen.
Et siis, ma ei taha kedagi solvata, aga teadmatus põhjustab uskmatust.
Näiteks.
Käies omal ajal baptisti koguduses mainiti seal vaid paaril korral
Püha Vaimuga ristimist ja keeltes rääkimist.
Aga seda stiilis, et see on kellegi teise ja mitte meie jaoks.
Nii kasvasingi ma sisuliselt üles
teadmatuses Püha Vaimu ristimise ja keeltes rääkimise suhtes.
Ma ei teadnud sellest midagi.
Mu koguduses ei räägitud küll selle vastu,
kuid ma ka ei teadnud sellest midagi
ja seetõttu polnud mul ka usku,
et võtta vastu Püha Vaimu ristimist ja keeltes rääkimist.
Sest usk tuleb kuuldust ja kuuldu Jumala Sõna kaudu.
Ma polnud kuulnud õpetust Püha Vaimuga ristimise kohta
ja seetõttu polnud mul ka usku sellesse.
Ja kuna mul polnud usku sellesse, oli selle asenduseks uskmatus.
Vastupanu ja skeptilisus kogu loo suhtes.
Nii on võimalik olla uskmatu teadmatuse tõttu.
Lahendus sellele on rääkida inimesele tõtt,
sest kui inimene kuuleb tõde, teeb see tõde ta ka vabaks.
Viis, kuidas tulla toime teadmatusest lähtuva uskmatusega,
on jagada inimesega tõde.
Kui ta selle tõe vastu võtab,
ei ela ta ka enam teadmatuses ja usk tõuseb ta südames
ning ta hakkab nägema Jumala õnnistusi.
Teiseks võib uskmatus lähtuda valeõpetusest
või siis sellest, kui teatud asju on valesti õpetatud.
Seda võiks nimetada ka mitte uskumiseks.
Kui ma räägin uskmatusest,
siis see võib tähendada usku valesse asja.
See tähendab vastupidise uskumist,
kus su usk ei ole mitte Jumalas vaid milleski muus.
Nii nagu Johannese 20:25 on lugu,
kus jüngrid rääkisid Toomasele, et Jeesus on surnuist ülestõusnud.
Toomas aga vastas: Kui ma ei näe tema käte sees naelajälgi
ning ei pista oma sõrme naelte asemeisse
ega oma kätt tema külje sisse, ei usu ma mitte!”
Tead sa, mis see on?
Usk, mis pole aktiveeritud.
Osad inimesed ütleks, et see on uskmatus ja see ongi.
Kuid ma usun, et mitteuskumine on vastupidiselt toimiv usk.
Usk valedesse asjadesse.
Usk valedesse ja mitte õigetesse asjadesse.
Usun, et see ongi uskmatuse teine viis,
kui sind on valesti õpetatud.
Peale seda, kui ma sain Püha Vaimuga täidetud,
tulid nii mitmedki baptistid, kellega veel lävisin, minu juurde
ja ütlesid, et kogu see asi on saatanast
või et see kuulus vaid apostlite aega.
Nii tekkis minus tänu sellisele õpetusele uskmatus,
mis püüdis röövida minult kõike seda, mille Jumal oli mulle andnud.
Tänu Jumalale, et ma sellega kaasa ei läinud!
Küll aga olen palvetanud paljude inimeste eest,
kellel on olnud sarnane taust nagu mul.
Olgu siinkohal öeldud,
et lihtsam on palvetada selliste inimeste eest,
kes on uskmatud teadmatuse tõttu,
kui nende eest, kes on uskmatud valeõpetuse tõttu.
See on sama, kui puhta tahvliga, millele pole varem kirjutatud -
saad lihtsalt hakata kirjutama sinna.
Kui aga tahvel on juba teksti täis,
tuleb esmalt kogu tahvel puhtaks teha ja valmis seada,
enne, kui sinna midagi kirjutada saad.
Nii et, kui keegi pole kunagi kuulnud tõde
ja lihtsalt loomupäraselt ei usu, kuna ta pole kuulnud Jumala Sõna,
siis pead lihtsalt jagama selle inimesega tõde
ja ta võtab selle vastu.
Kui aga kellelegi on õpetatud valet asja,
pead esmalt tegelema selle vale asja kõrvaldamisega,
enne, kui saad hakata jagama temaga tõde.
See nõuab rohkem tööd,
kuigi lahendus mõlema nende kahe uskmatuse suhtes -
teadmatusest ja valest õpetusest tingitud uskmatuse suhtes,
peitub Jumala Sõna tões.
Pead vaid inimesega seda tõde jagama.
Kui inimest on õpetatud valesti,
aga ta igatsus on siiski seada Jumala Sõna esikohale,
siis tõde kuuldes võtab ta selle ka vastu.
Jah, see nõuab pisut jõupingutust, kuid nad saavad sellega hakkama.
Nii et need on kahte tüüpi uskmatust.
Kolmas tüüp uskmatust...
Taaskord, tegu on mu enda poolt välja käidud kategooriatega,
kuid ma nimetan kolmandat tüüpi uskmatust
loomupäraseks uskmatuseks.
See uskmatus pole tingitud teadmatusest või valest õpetusest,
vaid see on loomupärane uskmatus.
Minnes tagasi selle loo juurde deemonitest vaevatud poisist,
kes jüngrite juurde viidi.
Kui see poiss siis Markuse 9:17-29 Jeesuse juurde viidi,
lange poiss ühe hoo all silmili maha ja ajas suust vahtu välja.
Kes iganes on näinud mõnda inimest sellist hoogu saamas,
siis see on üks hirmuäratav vaatepilt.
Olen seda ise näinud
ja see tekitab sinus reaktsiooni: "See inimene küll terve ei ole!
Sellest inimesest pole küll deemonid välja läinud.
See lugu on pigem hullem kui parem."
Sa koged kogu loo osas loomupärast uskmatust.
Uskmatust, mis lähtub su viiest meelest.
Loomulikest asjadest.
Meid on õpetatud uskuma kõike seda,
mida näeme, kuuleme, tunneme, haistame ja maitseme.
Kahjuks aga pole enamusele meist õpetatud,
et on olemas ka nähtamatu maailm
ja vaimsed asjad, mis pole viie meelega tajutavad.
Enamusele meist pole seda õpetatud,
mistõttu laseme end kontrollida maistel, füüsilistel meeltel.
Selle tulemusena ka, kui palvetad kellegi eest
ja keegi saab palve ajal mingi hoo ning langeb selle all maha,
tabavad sind koheselt uskmatuse mõtted nagu:
"Ta pole terve! See asi läheb vaid hullemaks!"
See on su esmane reaktsioon.
Uskmatust, mis lähtub teadmatusest või valest õpetusest,
on võimalik korrigeerida Jumala Sõnaga.
Kuid kui väga sa ka ei uuriks Jumala Sõna
või kui väga sa ka kõike ei teaks -
su silmad ütlevad sulle vahel,
et miski, mille pärast palvetasid, pole sündinud.
See pole midagi halba ega deemonlikku,
vaid vaimse ja füüsilise sfääri kokkupõrge,
kus Jumal ütleb, et sa oled terve
ja füüsiline sfäär ütleb, et ei ole sa mitte.
Arst teeb sulle analüüsid ja ütleb, et olukord on hullemaks läinud;
et kasvaja on suurem ja mitte väiksem.
See kõik toob esile loomupärase uskmatuse.
Kuidas sellega siis toime tulla?
Kui see pole oma olemuselt deemonlik
ja pole ka tingitud valest õpetusest.
Sa küll ütled: "Olen terve!", kuid su hammas teeb ikka hullu valu
ja sa mõtled automaatselt: "Midagi pole muutunud."
Sest sa ei tunne seda muutust.
Kuidas tulla toime viiest meelest lähtuva uskmatusega?
Mida siis teha?
Jeesus ütles Matteuse 17:21: "See tõug..." - st seda sorti uskmatus.
See loomupärane uskmatus, mis lähtub su viiest meelest,
"...ei lähe välja millegi muu kui palve ja paastumisega.”
Siin on põhjus, miks see toimib.
Kui see, mida näed, omab nii valitsevat mõju su elu üle,
et see võtab võimust selle üle, millesse usud...
See võib nüüd osade te jaoks kõlada kummaliselt
ja te mõtlete: "Kui sa ikka tõeliselt usud,
siis loomulik sfäär su ümber muutub samuti ja kõik on hästi."
Ülen nüüd järgnevat armastuses ja üldse mitte kriitiliselt,
aga kui niimoodi mõtled,
oled ka sina liigselt mõjutatud oma meelte poolest,
sest see ei vasta tõele.
Võiksin tuua sulle suurel hulgal näiteid Jumala liikumiste kohta.
Näiteks Markuse 11:13-14,
kus Jeesus kõnetas viigipuud ja kuulutas sellele surma,
öeldes: Ärgu keegi enam iialgi söögu sinust vilja!”
Füüsiliselt ei järgnenud sellele ühtki nähtavat muutust.
Mitte midagi!
Kõik nägi välja nii nagu enne.
Alles 24h hiljem, mil nad sealt uuesti mööda läksid,
oli viigipuu ära kuivanud ja seda Piibli sõnul lausa juurteni.
Fakt on see,
et see viigipuu suri samal hetkel, mil Jeesus seda kõnetas.
Kuid see kõik toimus maapinna all, nii et seda polnud silmaga näha.
See võttis pisut aega,
et maapinna-alune protsess oleks nähtav ka maapinna peal.
Jeesus ütles Markuse 11:24:
"Kõike, mida te iganes palves endale palute -
uskuge, et te olete saanud..."
Ehk teisisõnu - uskuge ja see sünnib!
"...ja see saabki teile!"
"Saabki" viitab tuleviku vormile.
Siin tulebki see vahe esile.
Viigipuu suri koheselt maapinna all,
aga see võttis pisut aega, et näha seda ka maapinna peal.
Kui sina palud ja usud, siis vaimses sfääris toimub midagi
ja Jumala vägi saab vallandatud.
Kuid selle vaimses sfääris toimunu esiletulek
võtab füüsilises sfääris pisut aega.
Kui sa aga ei mõista seda ja kui sa pole treeninud oma meeli
nagu Heebrea 5:14 ütleb: "Tahke toit on aga täisealiste jaoks,
kelle meeled on kogemuste varal harjunud
eristama head ja kurja."
Ehk siis see pole nii,
et võidad oma meelte mõju ära kohe ühe ropsuga,
vaid see on üks protsess, mille käigus kasvada
ja mille käigus end treenida.
Nii nagu sa ei hakka maratoniks harjutama
maratoni hommikul,
vaid sa hakkad juba aasta varem treenima ja ette valmistama,
et suuta joosta 42 km.
See nõuab aega ja järjepidevat panustamist.
Nõnda võtab ka su meelte treenimine aega,
kuniks suudad uskuda
ja kus usk valitseb su meelte üle ning mitte vastupidi.
Meil aga on kõik vastupidi.
Oleks mul vaid rohkem aega, et sellest kõigest rääkida!
Mul aga on võrratu õpetus Aadama ja Eeva kohta
ja nende kuue, mitte viie meele kohta, mille Jumal neile loomise käigus andis
Nende kuuendaks meeleks oli usk.
Nii olid nad rohkem mõjutatud usust, kui sellest, mida nad nägid.
Muide, alles keelatud puu viljast süües 1. Moosese 3:7
avanesid nende silmad ja nad nägid, et nad on alasti.
Siin pole küsimus füüsilises nägemises.
Ega nad siis enne sealt puust söömist silmad ringi käinud!
Siin on juttu sellest, et nad nägid oma südamega,
sest nad elasid ja käisid usus nagu ka öeldud 2. Korintlastele 5:7.
Nad elasid usust ja olid mõjutatud sellest,
mida nad oma südamega ja vaimses sfääris nägid.
Jah, füüsiline sfäär oli küll ka olemas, kuid see ei valitsenud nende üle.
Kui nad aga siis keelatud vilja sõid, kadus nende vaimne nägemine ära
ja neile jäi vaid füüsiline nägemine.
Osade teie jaoks võib see tunduda kummalisena,
kuid see on see, kuidas Jumal on meid tegelikult loonud.
"Nad nägid, et nad olid alasti." 1. Moosese 3:7
Osa inimesi ütleb, et nad kaotasid vaid oma õigsuse rüü
ega olnud enam kaetud Jumala auga.
Me võime ju kasutada selliseid sümboleid - pole hullu,
kuid 1. Moosese 2:25 on öeldud:
"Ja nad olid mõlemad alasti, Aadam ja tema naine,
ega häbenenud."
See oli siis enne keelatud vilja söömist,
mil nad polnud mingi õigsuse rüüga rüütatud.
Me võime ju kasutada sümboolset, kujundlikku keelt,
samas kui fakt on see, et nad mõlemad olid alasti
ja nad ei märganud seda enne, kui nad keelatud puust sõid.
Nad ei kaotanud sellega mingit neid katvat valgust.
Nad olid lihtsalt nii Jumala-kesksed, et see ka täiesti valdas neid.
Olen kindel, et nende silmad oli avatud
ja nad nägid, et keelatud puu nägi hea välja,
kuid nad ei pööranud sellele tähelepanu;
see ei valitsenud nende üle.
Nad olid nii Jumala Vaimust täidetud,
et vaimne valitses nende üle rohkem kui kõik lihalik.
Peale pattu langemist
on inimese patune loomus muidugi täiesti vastupidine.
Enamus inimesi on nii lihalikud, et nad ei jõuagi vaimu tasandini.
Nad peavad seda imelikuks.
Samas on Jumal loonud sind elama usus ja mitte nägemises.
Enamus meist aga on oma meelte tõttu
kui ärahellitatud jõmpsikad.
Sa usud vaid seda, mida näed ja kui ei näe, siis sa ei usu.
Kui sa ei koge Jumala ligiolu,
on sul ka raske uskuda Ta tõotust, et Ta ei jäta ega hülga sind iial.
"Vahet pole, mida Piibel ütleb, kui ma ei koge Jumalat!"
Tunne ja kogemine on enamuse jaoks olulisem,
kui Jumala Sõna.
See jada on lõputu.
Kuidas aga siis paastumine ja palvetamine
saavad mõjutada "seda tõugu" uskmatust,
mis lähtub me viiest meelest?
Kui hakkad paluma ja paastuma,
siis sa palvetad Jumala poole, keda sa ei näe.
Mõtle sellele!
Kui oled inimene,
kes on täielikult kontrollitud oma viie meele poolt,
siis sa ka ei palveta.
Sest see tähendab rääkimist Jumalaga, keda sa ei näe.
Ühtlasi paneb Jumal sulle palve ajal teatud asju südamele,
mida sa tegema peaksid.
Nii et korraga sa "kuuled" midagi, mida sa füüsiliselt ei kuule.
Ja siis sa hakkad tundma midagi, mida sa muidu ei tunne.
See kõik toimub vaimses ja mitte füüsilises sfääris.
Kui sa tõesti palvetad ja räägid Jumalaga -
isikuga, keda sa ei näe;
ja sa kuuled Jumalat - viisil, kuidas sa muidu ei kuule;
sa koged Jumala armastust, rõõmu ja rahu -
midagi, mida sa loomupäraselt ei tunneks,
siis kõige selle kaudu sa treenid oma viite meelt
kogema midagi enamat, kui mida su viis meelt suudavad tajuda
Sa treenid oma meeli tajuma seda kõike
ja korraga sa eladki usust,
omades viie meele asemel kuute meelt.
Paastumine avaldab sama mõju.
Kui su ihu on siiani valitsenud su üle,
öeldes sulle, millal, mida ja kui palju süüa
ja siis sa korraga ütled: "Ihu, sa oled Jeesuse nimel terve!
Ma käsin sul lõpetada enese kahjustamine
ja käituda tervelt!"
Kui sa pole paastunud ja distsiplineerinud ennast,
vastab su ihu: "Kes sa üldse oled, et mulle midagi öelda?
50-60 aastat olen mina öelnud sulle, kus, millal, mida ja kui palju süüa.
Ma ei kavatsegi sind kuulata!"
Su ihu hakkab sulle vastu, sest see on kui ärahellitatud laps.
Läbi paastumise saad aga õpetada oma ihule,
et "inimene ei ela üksnes leivast,
vaid igast sõnast, mis lähtub Jumala suust.”
Nii saad treenida oma keha tegema vahet heal ja halval
ja kui sa siis ütled: "Ihu, ole terve Jeesuse nimel!",
siis sa võid küll endiselt kogeda valu, kuid samas siiski ületada selle usus,
mispeale su ihu ütleb: "Hea küll, ma alistun."
Ja isegi, et võid tunda veel valu, ei nulli uskmatus su usku enam ära,
sest sa oled alistanud oma ihu.
Oled teinud oma ihust oma usu teenri.
See on sisuliselt see, mida Jeesus oma jüngritele ütles:
"Mehed, teil oli usku,
kuid nähes seda deemonit ilmutamas end,
nii et see poiss kisendas ja karjus, ajades suust vahtu välja ja tõmmeldes,
olite te rohkem haaratud sellest, mida nägite
ja mitte sellest, mida uskusite.
Mitte mu tõotustest, mille olin teile andnud.
Ja nii te ka tegutsesite oma lihalikust loomusest lähtuvalt.
Taoline uskmatus aga...
Mitte mitte uskumisest lähtuv uskmatus,
mis ei teaks tõde või tõrjuks tõde,
vaid uskmatus, mis lähtub sellest, kui näed vastupidist oma palvetele,
siis selline uskmatus läheb välja vaid palve ja paastu peale.
Selle peale, kui pöördud ära kõigest loomulikust ja lihalikust,
olles nii keskendunud Jumalale, et su usk hakkab valitsema kõige üle.
Sinu lihalik loomus järgib sinu kõige tugevamaid mõtteid.
Kui aga võtad Jumala Sõna ja mõtiskled selle üle,
siis tõuseb ka usk, mis hakkab valitsema kõige üle
ja sa oled juhitud pigem oma usust ning mitte oma tunnetest.
Teisalt aga, isegi, kui tead osaliselt, mis on tõde,
aga lased siiski kõigel loomupärasel valitseda enda üle, siis...
Küsimus pole isegi mingites varjatud, ebapühades asjades,
vaid ainuüksi selles, et oled loomulik.
Lihtsalt elad oma elu loomulikul moel,
lugedes kõigi teiste inimlikke mõtteid selle kohta,
mida oma olukorraga peale hakata?
Kui lased kõigel loomupärasel valitseda enda üle,
siis sellest lähtuv uskmatus nullib ka ära su usu
ega lase sel tuua esile õigeid tulemusi.
On need alles ühed võimsad tõed!
See on miski, mille järgi ma ise pidevalt elan.
Ei möödu päevagi, mil ma ei mõtleks,
kas pühendan rohkem aega Jumalale, Ta Sõnale ja vaimsele sfäärile,
või maisele sfäärile.
See on täiega mõjutanud mu elu.
Mu aeg on tänaseks läbi, kuigi jagada oleks veel palju.
Nii tahan järgmine kord jagada midagi,
mis on ehk selle teemaga seoses üks olulisemaid asju,
mida Jumal mulle näidanud on
ja mis võib tuua tohutu muutuse ka sinu ellu.
Nii et vaata ka me järgmist saadet!
Ühtlasi aga telli netist me materjale.
Pakume sulle "Parema tervise paketti",
mis oleks sulle õnnistuseks,
nii et kuula järgnevat reklaami ja võta meiega ühendust juba täna!
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Tellimisinfo on nähtav ekraanil.
Ekraanil on Andrew Wommacki teenistuse kontakandmed.
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba aastaid tagasi.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Sain 20 aastat tagasi diagnoosiks sclerosis multiplex.
Mul polnud kontrolli millegi üle.
Ei oma käte, jalgade ega millegi üle.
Kartsin igal hommikul ärgates, et ema pole enam.
See oli väga raske.
Tundsin end abituna.
Olin närvis, et ei saanud seda olukorda muuta,
kui olen mees, kes alati kõik ära korraldab.
Andrew väljendas seda nii selgelt ja see tegi mind vabaks.
Mida enam ma rakendasin Jumala Sõna,
et tervenemine tuleb, tervenemine tuleb,
seda enam see hakkas tasapisi esile tulema.
Mul polnud sellega probleemi, sest teadsin, et olen terveks tehtud.
Rohkem infot selle loo kohta leiad Andrew kodulehelt.
Investeeri endasse ja Andrew Wommacki teenistusse!
Muuda oma elu
Muuda maailma
Andrew Wommacki Teenistus
Tõlge: Anne-Ly Raukas